


Smernica o vydávaní odpisov a duplikátov vysvedčení a ostatných školských tlačív

Stredná odborná škola technológií a remesiel, Ivanská cesta 21, Bratislava (ďalej len „škola“), v zastúpení Ing. Petrom Čordášom, riaditeľom  týmto vydáva túto Smernicu o vydávaní odpisov a duplikátov vysvedčení a ostatných školských tlačív (ďalej len „smernica“).

Článok I.
Predmet smernice

1. Škola je pôvodcom registratúry v zmysle zákona č. 395/2002 Z. z. Zákon o archívoch a registratúrach a o doplnení niektorých zákonov. Škola vedie pedagogickú dokumentáciu ako súbor dokumentov, ktorými sa riadi výchovno-vzdelávací proces a podľa ktorých škola alebo školské zariadenie vydáva verejné [image: ]listiny a rozhodnutia v zmysle zákona č. 245/2008 Z. z. o výchove a vzdelávaní (školský zákon). 
2. Škola môže vyhotovovať na základe písomnej žiadosti oprávnenej osoby odpisy/duplikáty dokumentov. 
3. Predmetom smernice je stanovenie postupu pri vystavovaní odpisu a duplikátu dokladov o vzdelaní, výšku a spôsob úhrady nákladov na ich vystavenie.

Článok II.
Vystavenie odpisu/duplikátu dokumentu

1. Škola vydáva nasledovné doklady o vzdelaní: 
a) vysvedčenie, 
b) vysvedčenie o maturitnej skúške,
c) vysvedčenie o záverečnej skúške,
d) výučný list,
e) dodatok k vysvedčeniu
f) potvrdenia o dobe štúdia

Článok III.
Postup pri poskytovaní odpisu/duplikátu dokumentu

1. O odpis alebo duplikát môže požiadať plnoletý žiak školy, absolvent školy a/alebo zákonný zástupca žiaka školy v prípade neplnoletosti žiaka.

2. Žiadosť musí byť písomná a musí obsahovať meno, priezvisko, e-mailový a telefonický kontakt žiadateľa, identifikácia žiaka školy, ktorému bol vydaný originál dokumentu, ktorého duplikát alebo odpis sa požaduje, s uvedením nasledovných osobných údajov:
a) meno a priezvisko, v prípade žien aj rodné priezvisko
b) dátum narodenia
c) adresa, kontakt na účely komunikácie
d) škola, ktorú žiak navštevoval
e) študijný alebo učebný odbor, ktorý žiak navštevoval
f) školský rok, za ktorý žiadateľ odpis alebo duplikát požaduje
g) trieda, ktorú žiak navštevoval
h) meno triedneho učiteľa
i) dôvod žiadosti o vydanie odpisu alebo duplikátu dokumentu.



3. Žiadosť o vydanie odpisu/ duplikátu dokumentu musí byť doručená na sekretariát školy osobne alebo poštou na adresu Stredná odborná škola technológií a remesiel, Ivanská cesta 21, Bratislava, alebo elektronicky do e-schránky školy podpísaná kvalifikovaným elektronickým podpisom [image: ]prostredníctvom Ústredného portálu verejnej správy slovensko.sk. Vzor písomnej žiadosti o vydanie odpisu tvorí prílohu č. I tejto smernice.

Článok IV.
Vydávanie a evidencia odpisov/duplikátov dokladov

1. Lehota na vybavenie žiadosti o odpis alebo duplikát dokumentu je 30 dní.
2. Odpisy/duplikáty dokumentov sa vydávajú do vlastných rúk žiadateľa po predložení dokladu totožnosti alebo splnomocnencovi, ktorý má udelené písomné splnomocnenie žiadateľa.
3. Evidenciu vystavených odpisov/duplikátov dokladov vykoná škola v príslušnom origináli   protokolu resp. katalógového listu manuálnym zápisom o počte vyhotovených odpisov s dátumom vyhotovenia a podpísaním preberacieho protokolu.
4. Pri doručení odpisu/duplikátu poštou škola vyžiada na pošte doručenku a priloží ju ku spisu spolu so žiadosťou.

Článok V.
Úhrada nákladov

1. Škola vystavuje odpisy/duplikáty dokumentov za poplatok 10,- EUR za jedno vyhotovenie. Tento poplatok tvoria náklady na [image: ]obstaranie tlačiva, náklady na tlač a manipulačný poplatok.
2. Úhradu nákladov je potrebné vykonať vopred jedným s nasledujúcich spôsobov:
a) v hotovosti do pokladne školy,
b) prevodom na účet SK 72 8180 0000 0070 0047 3459, v správe pre prijímateľa je potrebné uviesť: Meno Priezvisko – odpis
	VS  dátum narodenia vo formáte deň xx mesiac xx rok xxxx (napr. nar. 9.marca 1968 = 09031968)

Článok V.
Záverečné ustanovenia
1. Vedúci zamestnanci školy sú povinní s týmto interným predpisom oboznámiť podriadených zamestnancov.  
2. Smernica je zverejnená na webovom sídle školy. 
3. Táto smernica nadobúda účinnosť dňa 01.10.2026

[bookmark: _GoBack]V Bratislave, dňa 22. 09. 2026



___________________________________________________
Ing. Peter Čordáš, riaditeľ 



Príloha č.1
		ŽIADOSŤ O VYSTAVENIE ODPISU/DUPLIKÁTU
Žiadam týmto o vystavenie odpisu/duplikátu (vyznačiť podčiarknutím): 
· ročníkového vysvedčenia za  .......    ročník, v školskom roku:  ....................... 
· vysvedčenia o maturitnej skúške 
· vysvedčenia o záverečnej skúške 
· výučného listu 
· dodatku k vysvedčeniu.  
 
  meno a priezvisko žiadateľa:                                                                               
	 
 


 
    e-mailový kontakt:                                                                                         mobilný telefonický kontakt:  
	 
	 



  meno a priezvisko žiaka:                                                                            rodné priezvisko:  *
	 
 


   * rodné priezvisko sa vyplňuje v prípade, že žiadateľka má v súčasnosti iné priezvisko ako v dobe ukončenia štúdia  

   bydlisko / ulica, č. domu, mesto, PSČ:                                                             dátum narodenia žiaka:                  
	 
	 


 
  E-mailový kontakt:                                                                                            mobilný telefonický kontakt:  
	 
	 


   * rodné priezvisko sa vyplňuje v prípade, že žiadateľka má v súčasnosti iné priezvisko ako v dobe ukončenia štúdia  

žiadam o vystavenie odpisu/duplikátu: 
	rok záverečnej alebo maturitnej skúšky: 
	 
	

	názov školy: 
	 
	

	trieda: 
	 
	

	triedny učiteľ: 
	 
	

	štúdium:  
	od školského roku:  
	do školského roku:  

	odbor štúdia: 
	
	 


 
   odôvodnenie: 
	

	 
V  
	 dňa:  


                                                          
                                                                                        
    ................................................................................ 
                                                                                                     vlastnoručný podpis žiadateľa 

